Smolensko apgultis (1513 m. vasara)

Smolensko apgultis 1513 m. vasarą – 1513 m. rugpjūčio-rugsėjo mėnesiais vykęs Lietuvos didžiosios kunigaikštystės ir Maskvos didžiosios kunigaikštystės ginkluotųjų pajėgų susidūrimas, nesėkmingas maskvėnų mėginimas užimti Smolensko miestą, vienas Ketvirtojo (1512–1522 m.) LDK-Maskvos karo (Dešimtmečio karo) mūšių.

 Priešistorė 
Auganti ir stiprėjanti Maskvos Didžioji Kunigaikštystė susirėmė su LDK dėl buvusios Kijevo Rusios teritorijų. Įtampa sukėlė karų seriją, prasidėjusią 1492 m. 1512 m. lapkritį vėl kilus karui, Maskvos pagrindinis tikslas buvo užimti Smolenską – svarbią tvirtovę, kelių sankirtą ir prekybos centrą, kuris nuo 1404 m. priklausė Lietuvai. Greta strateginės svarbos Smolenskas Maskvos kunigaikščiui Vasilijui III turėjo ir simbolinę reikšmę – jis šį miestą laikė savo tėvonija, nes 1404 m., Vytauto pajėgoms užėmus miestą pastarojo valdovas Jurijus Sviatoslavovičius pabėgo į Maskvą ir perėjo į vietos kunigaikščių tarnybą.

Smolenskas buvo įsikūręs strategiškai patogioje vietoje, prieigas prie jo ribojo aukšti upės šlaitai ir pelkės. Miesto sienos buvo daugiausiai medinės, tačiau įrengtos ant aukšto pylimo. Maskvėnų pajėgos puolė Smolenską 1502 ir 1513 m. žiemą, tačiau Lietuvos ir miestiečių pajėgos atsilaikė.

1513 m. žiemą prie Smolensko patyręs nesėkmę Maskvos didysis kunigaikštis Vasilijus III iš karto pradėjo rengtis naujam žygiui. Po dvejų savaičių nuo jo grįžimo į Maskvą jis ir bajorų taryba paskelbė nutarimą rengtis naujai kampanijai. Naujam žygiui buvo rengiamasi daug rimčiau ir vasaros pradžioje prie Maskvos ir Lietuvos sienos jau buvo sutelkktos didelės maskvėnų pajėgos. Prie jų prisijungė perbėgėlio iš LDK Mykolo Glinskio pastangomis ir ryšių dėkaПенской В. В., Пенская Т. М. «Смоленщины» начала XVI века>> Wayback Machine // История военного дела: исследования и источники. – 2015. – Специальный выпуск IV. Смоленские войны XV–XVII вв. – Ч. I. p. 35-92 pasamdyti čekų, italų ir vokiečių pėstininkai – landsknechtai, raiteliai, apsiausties mašinų inžinieriai (sen. rus. розмыслы). Glinskio pastangomis Vasilijui III pavyko užsitikrinti Šventosios Romos imperijos imperatoriaus Maksimiliano I paramą ir Livonijos konfederacijos sutikimą praleisti samdinius per savo teritoriją. Pagrindinė maskvėnų susitelkimo vieta buvo Borovsko miestas. Vasilijaus III pajėgų puolimą mėnesiui sulaikė žinia apie galimą Krymo totorių įsiveržimą į pietines MDK žemes. Įsitikinus, kad antpuoliai buvo nedideli, liepos 20–21 d. maskvėnų kariuomenė įsiveržė į Lietuvą.

 Mūšio eiga 
Liepos pabaigoje pirmieji užpuolikų daliniai, vadovaujami kunigaikščių I. M. Repnios-Obolenskio (rus. И. М. Репня-Оболенский) ir A. V. Saburovo (rus. А. В. Сабуров) Smolenską pasiekė rugiapjūtės įkarštyje. Tai sukliudė gynėjams apsirūpinti maisto atsargomis ir netrukus mieste kilo badas. Užpuolikams netikro atsitraukimo manevru pavyko išvilioti dalį gynėjų už miesto, kur pastarieji buvo sumušti. Į nelaivę pateko ir keletas didesniems dalinimas vadovavusių vadų.Кром М. М. Меж Русью и Литвой. Пограничные земли в системе русско-литовских отношений конца XV – первой трети XVI в. – 2-е изд., исправ. и доп.

Rugpjūčio mėnesio antroje pusėje miestą pasiekė pagrindinės maskvėnų pajėgos. Nežinomu likusio vokiečio liudininko tegimu, miestas buvo apsuptas tokiu tankiu žriedu, kad į jį iš išorės negalėjo patekti nei vienas laiškas ar pranešimas. Mėnesio pabaigoje prie miesto su artilerija atvyko ir Vasilijus III.

Šio puolimo metu maskvėnai pasirinko miesto išmarinimo badu taktiką. Trūkstant maisto miesto gynėjai suvalgė ne tik visus galvijus, tačiau ir arklius. Miesto apsiaustis truko apie pusantro mėnesio.

Miesto gynėjai tikėjo karaliaus pažadu atsiųsti pagalbą. Rugsėo antroje pusėje prie miesto priartėjo Konstantino Ostrogiškio vadovaujamos pajėgos, iki tol sėkmingai nutraukusios maskvėnų vykdytas Polocko ir Vitebsko apsiaustis. Patiriantis tiekimo trūkumą ir nenorėdamas veltis į mūšius atvirame lauke Vasilijus III įsakė trauktis.

 Mūšio pasekmės 
Nors Smolenskui pavyko atsilaikyti, miestas, apylinkės ir įgula patyrė didelių nuostolių. Maskvėnai sunaikino 1513 m. derlių, kas ateinantiems metams apsunkino apsirūpinimą maistu. Artilerijos bombardavimo metu buvo sugriautas vienas didžiausių gynybinių bokštų – Kryloševsko bokštas.

Savo ruožtu, Vasilijus III pasimokė iš kampanijos klaidų ir tik grįžęs į Maskvą pradėjo rengtis sekančiam žygiui į Smolenską, surengtam sekančių metų gegužės mėnesį.

 Literatūra 

 (RU) 400 сражений Руси. Великие битвы русского народа/Николай Бодрихин. – М.:Яуза: Эксмо, 2009–432с. ISBN 978-5-699-33180-2
 (RU) Кром М. М. Меж Русью и Литвой. Пограничные земли в системе русско-литовских отношений конца XV – первой трети XVI в. – 2-е изд., исправ. и доп. – М.: Квадрига; Объединенная редакция МВД России, 2010. – 320 с.
 (RU) Лицевой летописный свод. Июль 1514 (1513 по ст.)
 (RU) Лобин А. Н. Три осады Смоленска // Wayback Machine // Родина. Российский исторически иллюстрированный журнал. 2013. № 9.
 (RU) Лобин А. Н. Взятие Смоленска и битва под Оршей 1514 год. – М.: Русские витязи, 2015.
 (RU) Михайлова И.Б. К вопросу о „Смоленском взятии“ 1514 г. // Studia Slavica et Balcanica Petropolitana: Петербургские славянские и балканские исследования.. – 2011. – № 2(10). Июль-декабрь.
 (RU) Новодевичий Богородице-Смоленский монастырь // Россия: Иллюстрированная энциклопедия / Редактор-составитель Ю. А. Никифоров. – М.: „ОЛМА Медиа Групп“, „ОЛМА-ПРЕСС Образование“, 2006. – С. 370–371. – 600 с. – 7000 экз. – ISBN 5-373-00239-9, ISBN 5-94849-897-2.
 (RU) Пенской В. В., Пенская Т. М. «Смоленщины» начала XVI века>> Wayback Machine // История военного дела: исследования и источники. – 2015. – Специальный выпуск IV. Смоленские войны XV–XVII вв. – Ч. I.
 (RU) Рябинин И. Новое известие о Литве и московитах (К истории второй осады Смоленска в 1513 году) // Чтения в Императорском обществе истории и древностей Российских при Московском университете. – 1906. – Кн. 3. Смесь.
 (RU) С. М. Соловьёв. История России с древнейших времён.
 (RU) Филюшкин А. И. Василий III – M.: Молодая гвардия, 2010

 Išnašos 

Kategorija:LDK mūšiai
Kategorija:Maskvos didžiosios kunigaikštystės mūšiai
Kategorija:Mūšiai Rusijos teritorijoje
Kategorija:LDK–Maskvos karas (1512–1522)
Kategorija:1513 metai